Şîlan Saadî: Sînema Zimanê Peywendiya Min bi Cîhanê re Ye
Mêvana bernama Deng û Reng, derehînera sînema Şîlan Saadî ye
Sînema her dem zimanê peywendî û pênasîna çand û kelepora milatan bû, ku bi saya wê çandên cêwaz nêzîkî hev bûn û cîhan bicûktir bû. Bi taybetî ku peyamek vê sînemê hebe, êdî bi hêsanî li nav welatan digere û digihêje mebesta xwe. Derhênera Kurd Şîlan Saadî, yek ji wan derhênerên ku fîlmên xwe li ser peyam û çîrokên gelê xwe ava dike. Şîlan ji bajarê Mehabadê ye û li wir xwendina xwe ya serekî û navîn qedandiye. Wê di sala 2008'an de xwendina xwe ya sînema li Zanîngeha Tehranê teva kiriye. Şîlan, hem li Îranê û hem jî li dervê beşdarî gelek festîval û çalakîyên sînemayî bûye . Fîlmên wê yên kin: 2010- "Kolanek le piştî malî eme" 2017 - "001" Belgefîlm: 2006- "Xeyalî Winbû" 2008- "Cil û Bergî Mukriyan" 2015-2018- "I promise" Her wisa jî, Şîlan mijûlî hunera wênegitinê ye û beşdarî jimareke pêşangehan bûye. Jibo fîlmê xwe yê dawî bi navê " I promise" bo piştevanîya fîlmê xwe û sînema Kurdî kempeyneke alîkarî li dar xistiye.